તેમણે જણાવ્યું કે, વર્મા શુક્રવારે સવારે સીવીસીની ઓફિસ પહોંચ્યા હતા અને અંદાજે એક કલાક સુધી રોકાયા હતા. તેમણે સીવીસી ઓફિસ બહાર રાહ જોતા પત્રકારો સાથે વાત નહતી કરી. સુપ્રીમ કોર્ટે 26 ઓક્ટોબરે સીવીસી સમિતિને કહ્યું છે કે, તેઓ અસ્થાના તરફથી વર્મા પર લગાવવામાં આવેલા આરોપોની તપાસ બે સપ્તાહમાં પુરી કરે. આ સમય મર્યાદા આગામી રવિવારે પુરી થઈ રહી છે અને સોમવારે સુપ્રીમ કોર્ટમાં આ કેસ વિશે સુનાવણી કરવામાં આવશે. વર્મા અને અસ્થાનાને કેન્દ્ર સરકારે રજા પર મોકલી દીધા છે.